એનજીઓ તરફથી હાજર રહેલા અમિત લખાની અને રિત્વિક બિસારિયાએ દલીલ કરી કે પત્નીને વર્તમાન કાયદાઓ અંતર્ગત લગ્નમાં જાતિય હિંસા સામે સંરક્ષણ મળેલું છે. તેના પર કોર્ટે કહ્યું કે, જો અન્ય કાયદામાં એ સામેલ છે તો આઈપીસીની કલમ 375માં અપવાદ શા માટે હોવો જોઈએ. આ કલમ મુજબ કોઈ વ્યક્તિ દ્વારા પોતાની પત્નીની સાથે શારીરિક સંબંધ બાંધવો રેપ નથી. કોર્ટે કહ્યું કે, ‘બળનો ઉપયોગ રેપની પૂર્વ શરત નથી. જો કોઈ વ્યક્તિ તેની પત્નીને નાણાંકિય દબાણમાં રાખે છે અને કહે છે કે જો તે તેની સાથે શારીરિક સંબંધ નહીં બાંધે તો તે તેને ઘરખર્ચ અને બાળકોના ખર્ચ માટે રૂપિયા નહીં આપે અને તેને આ ધમકીને કારણે એવું કરવું પડે છે. બાદમાં તે પતિની સામે રેપની ફરિયાદ નોંધાવે છે તો શું થશે?’ મામલામાં દલીલો હજુ પૂરી નથી થઈ અને 8 ઓગસ્ટે આગામી સુનાવણી પર પણ દલીલો સાંભળવામાં આવશે.